**Kárpáti Tibor: Szerencsepatkó és Baksza Dániel: A kovács szerencséje**

**Magyar nyelv – 5. osztály**

**Szövegértést gyakorló óra**

**Az óra menete:**

\*Takarjátok le az előre kikészített papírral a Szitakötő első oldalán lévő verset, majd beszélgessünk egy kicsit az itt látható illusztrációról!

 Mit láttok a képen? (ló, patkó, hold...) Milyen a ló? Milyen színű? Milyen a farka és a sörénye?Mire emlékeztet a sörénye? Mit gondolsz, miért csak egy patkó látszik? Miért aranyszínű a patkója?Mi jut eszedbe a patkóról? (szerencsepatkó) stb. A kép mellett egy verset olvashatunk. Ha a kép a vers illusztrációjaként készült, akkor szerinted miről fog szólni a vers?

\*Most már levehetitek a papírt, olvassuk el a verset! **Kárpáti Ferenc** **Szerencsepatkó** (Felolvasom a verset a diákoknak.) Tetszik-e a vers? Miért? Melyik versszakot választanád ki, melyik tetszik legjobban? Miért? (A diákok elmondják a véleményeiket.)

\*Most egy történetet fogok felolvasni nektek. De mielőtt felolvasnám, értelmezzétek saját szavaitokkal az alábbi kifejezéseket, mondatokat! Párokban dolgozzatok! (Az első pár az A feladatot kapja, a mellette ülők a B-t, majd a következő pár az A-t stb.)

**A feladat**

nem dúskál a gazdagságban-

 a szóbeszéd körbejárt, és irigyei akadtak-

nem tudta megállni, hogy meg ne kóstolja –

**B feladat**

a feleség bugyuta volt-

az uraság pökhendi volt-

beosont valahova az éjszaka leple alatt-

\* Nyissátok ki a Szitakötőt a 15. oldalon! Felolvasom nektek a történetet! (**Baksza Dániel: A kovács szerencséje**

\*Miután hallottátok a történetet, változtatnátok-e valamin a kifejezések értelmezésével kapcsolatban?

(Ha szükséges, elvégzik a javításokat.)

\*Valaki közületek olvassa fel az A feladat megoldásait, a többiek figyeljenek, jól dolgozott-e ez a páros! Most olvassa fel valaki a B feladat megoldásait!

\*Most csoportokat fogtok alkotni!(Az egymás mellett ülő párokból alakulnak ki a csoportok.) Oldjátok meg az alábbi feladatokat!

1.Miben hasonlítanak és miben különböznek a szövegek egymástól? Fogalmazzatok meg röviden 2-2 állítást!

2.Fogalmazzátok meg röviden, mire tanította meg az öreg kovács a gazdag embert ( és minket olvasókat is)!

\*A csoportok felolvassák írásaikat!

\*Rajzoljatok egy szerencsepatkót a füzetetekbe!

Rokvic Erzsébet